**Divlji konj Przewalskoga** ili **prševalskijev konj** (*Equus ferus przewalskii*), poznat i kao **Takhi** ili **Džungarski konj** (ali i *Azijski divlji konj, Mongolski divlji konj*, te povijesno zastarjeli naziv *Mongolski tarpan*), je rijetka podvrsta divljeg konja koji obitava jedino u stepama Središnje Azije (Kina i Mongolija).

Divlji konj Przewalskoga u zoološkom vrtu Battle Creek Michigan (SAD)
Divlji konj Przewalskoga u MongolijiKrdo perševalskijevih konja u zoološkom vrtu (Njemačka)
U jednom trenutku je ova vrsta izumrla u divljini, te je populacija obnovljena primjercima koji su živjeli u zoološkim vrtovima, puštanjem na slobodu 9 konja u nacionalnom parku Khustain Nuruu (Mongolija), Kini i drugim zemljama. Procjenjuje se, da danas slobodno živi oko 300 jedinki u Mongoliji (1.500 prema popisu 2005.) dok je u Kini posljednji put zapažen 1966. godine, zbog čega je osnovano uzgajalište ovih konja u Xinjiangu. Zbog toga je 1996. godine upisan na IUCN-ov crveni popis kritično ugroženih vrsta (CR), ali je nakon uspješne obnove populacije 2011. godine unaprijeđen u kategoriju ugrožena vrsta.

Kako su većina današnjih divljih konja, poput američkih mustanga ili australijskih brumbyja, zapravo domaći konji koji su pobjegli i prilagodili se životu u divljini, divlji konj Przewalskoga je jedina vrsta konja koja nikada nije uspješno pripitomljena i ostala je divljom, te je najsličniji izvornom obliku domaćih konja.

Divlji konj Przewalskoga je kratkih nogu i zdepaste građe, u odnosu na domaće konje. Obično su visoki oko 132 cm, dugi oko 2,1 m, duljine repa od oko 90 cm, i teže oko 300 kg. Krzno im je uglavnom ugrasto s tamnijim nogama, repom, grivom i bijelim dijelovima oko njuške i stomaka,

U divljini ovi konji žive u krdima koje čini dominantni par, pastuh i kobila, te druge kobile za razmnožavanje. Obitavaju na jasno određenom području (kojega pastusi obilježavaju nuždom) u kojemu mogu u ispaši i pojenju prijeći od 5–10 km dnevno. Područja se mogu preklapati s područjima drugih krda jer pastusi bolje brane svoje kobile nego teritorij. Noću se okupe i spavaju oko četiri sata.

Izvori
------

1. ↑  ITG International Takhi-Group Arhivirano 2010-02-06 na Wayback Machine-u - internacionalno udruženje za očuvanje Takhija () Preuzeto 1. veljače 2012.
2. ↑  Peter Grubb, Order Perissodactyla (str. 629.-636.) Arhivirano 2012-02-04 na Wayback Machine-u, u knjizi urednika Don E. Wilsona i DeeAnn M. Reeder, *Mammal Species of the World: A Taxonomic and Geographic Reference (3rd ed.)*, Baltimore: Johns Hopkins University Press, 2 vols. (2142 str.), str. 630.-631. ISBN 978-0-8018-8221-0
3. ↑  An extraordinary return from the brink of extinction for worlds last wild horse Arhivirano 2012-02-12 na Wayback Machine-u, na ZSL Living Conservation, 19. prosinca 2005. () Preuzeto 31. siječnja 2012.
4. ↑  Another leap towards the Barometer of Life, na Službenim stranicama IUCN-a, 10. studenoga 2011. () Preuzeto 31. siječnja 2012.
5. ↑  V. G. Heptner, A. A. Sludskii, A. Komarov i N. Komorov, *Bars (Leopard)*, u *Mammals of the Soviet Union. Volume II, Part 2: Carnivora (Hyaenas and Cats)*, Smithsonian Institute and the National Science Foundation, Washington, 1992. str. 203.–273.

Vanjske poveznice
-----------------

* ARKive - *Equus ferus przewalskii* Arhivirano 2006-05-07 na Wayback Machine-u slike i filmovi
* Detalji o obnovi populacije Divljih konja Przewalskoga Arhivirano 2006-09-27 na Wayback Machine-u ()

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Equus przewalskii** |
|  | Wikivrste imaju podatke o: **Equus ferus przewalskii** |